## ΥΠΟΔΕΙΓΜΑ ΕΓΓΥΗΣΗΣ ΣΥΜΜΕΤΟΧΗΣ

Εκδότης:

Ημερομηνία Έκδοσης:

Προς την ανώνυμη εταιρεία ΓΑΙΑΟΣΕ Α.Ε.

Λ. Λιοσίων 301, 104 45, Αθήνα

**Εγγύηση μας υπ’αριθμό για .....................ΕΥΡΩ**

Κύριοι,

Έχουμε την τιμή να σας γνωρίσουμε ότι με την παρούσα εγγυώμεθα ανεπιφύλακτα και ανέκκλητα, παραιτούμενοι του δικαιώματος της διζήσεως και διαιρέσεως υπέρ της *[Εταιρεία] [ ή Ένωση Εταιρειών (επωνυμία ενώσεως)]*, με έδρα το Δήμο [●] , οδός [●] αριθ. [●] (η «Ένωση») και υπέρ των εταιρειών που την απαρτίζουν ήτοι : α) της εδρεύουσας στ [●] (τύπος εταιρείας) εταιρείας με την επωνυμία [●] , β) [●] , γ) [●] …. …., μέχρι του ποσού των Ευρώ [●] ([●] ΕΥΡΩ), στο οποίο ποσό και μόνο περιορίζεται η εγγύησή μας για τη συμμετοχή της ανωτέρω Ενώσεως στον Διαγωνισμό που έχει προκηρύξει η εταιρεία σας, ο οποίος θα διεξαχθεί στις [●] ή σε οποιαδήποτε άλλη, τυχόν, ημερομηνία μετά από αναβολή, δυνάμει της από … Προκήρυξης του Διαγωνισμού «….» (εφεξής η «Προκήρυξη»).

Η εγγυητική αυτή επιστολή αφορά μόνο στις υποχρεώσεις συμμετοχής στον ανωτέρω Διαγωνισμό που αναλαμβάνει η Ένωση και τα πρόσωπα που την απαρτίζουν, σύμφωνα με τη Προκήρυξη.

Μετά τα παραπάνω, ΕΓΓΥΩΜΕΘΑ ρητά, ανέκκλητα και ανεπιφύλακτα προς την Εταιρεία σας, ευθυνόμενοι αλληλέγγυα και εις ολόκληρον ως αυτοφειλέτες για το ποσό των Ευρώ [●] (€…..) ΥΠΕΡ του Πελάτη μας, και ατομικά για κάθε μία από τις εταιρείες που τον απαρτίζουν ως αλληλέγγυα και εις ολόκληρον υπόχρεων μεταξύ τους, (εκ της ιδιότητάς τους ως μελών της Ένωσης Εταιρειών) για την ακριβή, πιστή και εμπρόθεσμη εκπλήρωση των οποιασδήποτε φύσης υποχρεώσεών του, κύριων και παρεπόμενων, που απορρέουν από την Προκήρυξη. Επίσης η παρούσα Εγγυητική Επιστολή ισχύει και η Τράπεζά μας θα σας καταβάλει το ποσό αυτής, ακόμη και σε περίπτωση που τυχόν ο Πελάτης μας υπαχθεί στη διαδικασία συνδιαλλαγής των άρθρων 99 επ. του ν. 3588/2007 (Πτωχευτικός Κώδικας).

Το παραπάνω ποσό υποσχόμαστε και είμαστε υποχρεωμένοι να σας καταβάλουμε αμέσως και το αργότερο εντός πέντε (5) ημερών από τη σχετική έγγραφη δήλωσή σας, ολικά ή μερικά, χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαιτήσεώς σας. Δεν απαιτείται οποιαδήποτε εξουσιοδότηση, ενέργεια ή συναίνεση του Πελάτη μας για την πληρωμή αυτή και δεν θα ληφθεί υπ’ όψιν οποιαδήποτε τυχόν επιφύλαξη, αντίρρηση, ένσταση ή προσφυγή του Πελάτη μας στη διαιτησία ή τα δικαστήρια, με οποιοδήποτε αίτημα, συμπεριλαμβανομένων και των αιτημάτων περί μη κατάπτωσης και μη πληρωμής της παρούσας, ή περί θέσης αυτής υπό δικαστική μεσεγγύηση.

Επίσης, με την παρούσα, σας δηλώνουμε ότι παραιτούμαστε, ρητά και ανεπιφύλακτα, από την ένσταση του ευεργετήματος της διαιρέσεως και της διζήσεως, από το δικαίωμα προβολής εναντίον σας όλων των ενστάσεων του πρωτοφειλέτη, ακόμη και των μη προσωποπαγών, και γενικά από κάθε ένστασή μας ως εγγυητή που απορρέει από τις διατάξεις του Αστικού Κώδικα (συμπεριλαμβανομένων των ενστάσεων των άρθρων 852 - 857, 862 - 864, 866 - 868 του Αστικού

Κώδικα) όπως και από τα δικαιώματά μας που τυχόν απορρέουν από τις διατάξεις του Αστικού Κώδικα εν γένει.

Η παρούσα ισχύει μέχρι την 8η-03-2019

Ο χρόνος ισχύος της εγγύησης αυτής θα παραταθεί εφόσον ζητηθεί από την εταιρεία σας πριν από την ημερομηνία λήξης της και σε κάθε περίπτωση, η ισχύς της παρούσας παύει είτε με την επιστροφή του σώματος αυτής στην Τράπεζα είτε με τη λήψη έγγραφης δήλωσής σας ότι, μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Βεβαιούνται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και τα ΝΠΔΔ, συνυπολογίζοντας και το ποσό της παρούσας δεν υπερβαίνει το όριο εγγυήσεων που έχει καθοριστεί από το Υπουργείο Οικονομικών για την Τράπεζά μας.

(Εξουσιοδοτημένη Υπογραφή)